
                                                           R O M Â N I A
                               MINISTERUL EDUCAŢIEI ȘI CERCETĂRII
                             INSPECTORATUL ŞCOLAR JUDEŢEAN CLUJ
         GRĂDINIŢA CU PROGRAM PRELUNGIT,,PRICHINDELUL ISTEȚ”
                             Str. Aviatorilor, nr.16  Turda, Tel./ Fax: 0264323997
                      e-mail: gradistet@yahoo.com


Nr.  ______ din_________________

Informații utile pentru părinți
privind înscrierea copiilor în unități de învățământ preuniversitar cu grupe de nivel  preșcolar și/sau antepreșcolar în anul școlar 2025-2026


Cadru legislativ:
ORDINUL nr. 4.018 din 15 martie 2024 privind aprobarea Metodologiei-cadru de înscriere a copiilor în unităţi de învăţământ preuniversitar cu personalitate juridică cu grupe de nivel preşcolar şi/sau antepreşcolar şi în servicii de educaţie timpurie complementare
 ORDINUL nr. 3436 din 28 februarie 2025 privind aprobarea  Calendarului înscrierii copiilor antepreşcolari şi preşcolari în anul şcolar 2025-2026 în unităţi de învăţământ preuniversitar cu personalitate juridică cu grupe de nivel preşcolar şi/sau antepreşcolar şi în servicii de educaţie timpurie complementare.

DISPOZIȚII GENERALE

Articolul 3
(1) Reînscrierea şi, respectiv, înscrierea copiilor antepreşcolari şi preşcolari se realizează anual, conform calendarului înscrierii copiilor în unităţi de învăţământ preuniversitar cu grupe de nivel preşcolar şi/sau antepreşcolar şi în servicii de educaţie timpurie complementare, aprobat prin ordin al ministrului educaţiei, în limita planului de şcolarizare aprobat.
(2) Pentru solicitarea reînscrierii şi, după caz, a înscrierii, menţionate la alin. (1), părintele/reprezentantul legal al copilului completează o cerere scrisă adresată conducerii unităţii de învăţământ respective. În cazul înscrierii, părintele/ reprezentantul legal al copilului ataşează şi documentele doveditoare, care sunt analizate şi validate de către comisia de înscriere de la nivelul unităţii.

Articolul 10
(1) Părinţii/Reprezentanţii legali ai copiilor cu vârsta cuprinsă între 3 luni şi 3 ani pot solicita înscrierea copiilor lor în unităţi de învăţământ depunând, pe locurile libere rămase după operaţiunea de reînscrieri, o cerere-tip de înscriere la unitatea de învăţământ aleasă ca primă opţiune, însoţită de documentele justificative.
(2) Părinţii/Reprezentanţii legali ai copiilor cu vârsta cuprinsă între 3 şi 6 ani pot solicita înscrierea copiilor lor în unităţi de învăţământ depunând, pe locurile libere rămase după operaţiunea de reînscrieri, o cerere-tip de înscriere la unitatea de învăţământ aleasă ca primă opţiune, însoţită de documentele justificative.
(3) În sensul prezentei metodologii-cadru, numărul locurilor libere este stabilit ca diferenţă între numărul de locuri alocate pentru nivelul preşcolar şi/sau antepreşcolar, pe grupe de vârstă, prin planul de şcolarizare şi numărul de copii care au ocupat locuri în etapa de reînscrieri.

Articolul 11
(1) În situaţia în care într-o unitate de învăţământ numărul cererilor-tip de înscriere primite de la părinţii/reprezentanţii legali ai copiilor este mai mare decât numărul de locuri libere definit conform art. 10 alin. (3), comisia de înscriere şi distribuire din unitatea de învăţământ selectează copiii în ordinea descrescătoare a vârstei şi aplică criterii de departajare generale şi specifice, stabilite în conformitate cu prevederile prezentei metodologii-cadru, în vederea stabilirii celor care vor fi admişi.
......................................................................................................................................................
(4) Unităţile de învăţământ cu grupe de nivel preşcolar şi/sau antepreşcolar cu program prelungit se adresează cu prioritate părinţilor care lucrează şi, în acest sens, ambii părinţi vor depune la dosarul de înscriere adeverinţe de angajat. 



CRITERII GENERALE DE DEPARTAJARE
Nivel antepreșcolar
Art. 11 (2) Criteriile generale de departajare care se aplică în situaţia prevăzută la alin. (1) pentru nivelul antepreşcolar, inclusiv pentru unităţile de învăţământ pentru care autoritatea publică locală are statutul de fondator şi care au optat pentru derularea înscrierii prin utilizarea aplicaţiei informatice pentru înscriere, sunt următoarele:
a) copilul are vârsta de 2 ani împliniţi până la sfârşitul anului calendaristic în curs;
b) domiciliul copilului/locul de muncă al unuia dintre părinţi/al reprezentantului legal este situat în apropierea unităţii de învăţământ unde părintele/reprezentantul legal depune cererea de înscriere;
c) ambii părinţi ai copilului/părintele unic/reprezentantul legal ai/al copilului lucrează/părintele prezintă adeverinţă de reîntoarcere la serviciu, în momentul validării cererii/în termen de 30 de zile de la începutul anului şcolar, sau părintele copilului nu beneficiază de indemnizaţie pentru creşterea şi îngrijirea copilului; situaţiile în care părintele/reprezentantul legal face dovada existenţei unei activităţi de tip PFA/S.R.L. se asimilează cu cea a părinţilor/reprezentanţilor legali care lucrează;
d) cel puţin unul dintre părinţi/reprezentantul legal al copilului urmează o formă de învăţământ la zi;
e) existenţa unui document care dovedeşte că beneficiază de tutelă sau de o măsură de protecţie specială stabilită în condiţiile Legii nr. 272/2004 privind protecţia şi promovarea drepturilor copilului, republicată, cu modificările şi completările ulterioare;
f) existenţa unui document care dovedeşte că este în grija unui singur părinte (familie monoparentală)/existenţa unui document care dovedeşte că părintele/reprezentantul legal al copilului are 3 sau mai mulţi copii (familie numeroasă);
g) cel puţin unul dintre părinţi/părintele unic/reprezentantul legal al copilului se încadrează în una dintre situaţiile:
(i) pensionat în conformitate cu prevederile legale;
(ii) cu certificat de handicap;
(iii) şomer, în căutarea unui loc de muncă, cu documente doveditoare de la Agenţia pentru Ocuparea Forţei de Muncă;
h) părintele/reprezentantul legal al copilului are un alt copil minor aflat în întreţinere (până la nivelul clasei a IV-a a învăţământului primar) şi/sau un alt copil înmatriculat în unitatea de învăţământ respectivă, în anul şcolar pentru care se face înscrierea.

Nivel preșcolar
Art. 11 (3) Criteriile generale de departajare care se aplică în situaţia prevăzută la alin. (1) pentru nivelul preşcolar sunt următoarele:
[bookmark: _Hlk195521435]a) copilul are vârsta de 4 sau 5 ani împliniţi la data de 1 septembrie;
b) domiciliul copilului/reşedinţa/locul de muncă al unuia dintre părinţi/al reprezentantului legal este situat în apropierea unităţii de învăţământ unde părintele/reprezentantul legal depune cererea-tip de înscriere;
c) cel puţin unul dintre părinţi/reprezentantul legal al copilului urmează o formă de învăţământ la zi;
d) existenţa unui document care dovedeşte că beneficiază de tutelă sau de o măsură de protecţie specială stabilită în condiţiile Legii nr. 272/2004, republicată, cu modificările şi completările ulterioare;
e) existenţa unui document care dovedeşte că este în grija unui singur părinte (familie monoparentală)/existenţa unui document care dovedeşte că părintele/reprezentantul legal al copilului are 3 sau mai mulţi copii (familie numeroasă);
f) ambii părinţi/părintele unic/reprezentantul legal ai/al copilului lucrează sau cel puţin unul dintre ei se încadrează în una dintre situaţiile:
(i) pensionat în conformitate cu prevederile legale;
(ii) cu certificat de handicap;
(iii) şomer, în căutarea unui loc de muncă, cu documente doveditoare de la Agenţia pentru Ocuparea Forţei de Muncă;
g) existenţa unui certificat medical de încadrare în grad de handicap a copilului şi/sau a certificatului de orientare şcolară şi profesională eliberat de CJRAE/CMBRAE;
h) existenţa unui frate/a unei surori înmatriculat/înmatriculate în unitatea de învăţământ respectivă, în anul şcolar pentru care se face înscrierea.

Art.11(8) Criteriile specifice de departajare sunt elaborate de fiecare unitate de învăţământ şi se aplică în situaţia prevăzută la alin. (1), după aplicarea criteriilor generale menţionate la alin. (2)/ alin. (3). Pentru criteriile specifice stabilite, unitatea de învăţământ indică documentele doveditoare pe care părintele/reprezentantul legal trebuie să le depună în momentul completării/validării cererii-tip de înscriere. 

PROCEDURA DE REÎNSCRIERE ŞI ÎNSCRIERE A COPIILOR 

Articolul 14
(1) Prima operaţiune a procesului de înscriere este reînscrierea copiilor care frecventează unitatea de învăţământ în anul şcolar curent şi care, în baza unei cereri de reînscriere completate de părinte/reprezentantul legal, urmează să beneficieze de continuitate şi să frecventeze respectiva unitate de învăţământ şi în anul şcolar pentru care se realizează reînscrierea.
Articolul 15
(1) După finalizarea operaţiunii de reînscriere, unităţile de învăţământ afişează locurile libere pentru realizarea înscrierilor.
Articolul 16
(1) Înscrierea copiilor antepreşcolari şi preşcolari în unităţi de învăţământ şi în servicii de educaţie timpurie complementare se face prin depunerea unei cereri-tip de înscriere, însoţită de documente justificative.
 (2) ... În cazul înscrierii într-o unitate de învăţământ cu grupe de nivel preşcolar şi/sau antepreşcolar, părintele/reprezentantul legal are posibilitatea înregistrării a trei opţiuni în cererea-tip de înscriere.
(4)  Validarea cererii-tip de înscriere este obligatorie şi se face la unitatea de învăţământ la care părintele/reprezentantul legal solicită înscrierea şi constă în compararea datelor introduse în aplicaţia informatică cu documentele transmise/depuse de către acesta.
(6)  Dosarul de înscriere a copilului într-o unitate de învăţământ, precum şi în serviciul de educaţie timpurie complementar cuprinde următoarele documente:
a) copie de pe certificatul de naştere al copilului;
b) copie de pe actele de identitate ale părinţilor/ reprezentantului legal;
c) adeverinţă de angajat pentru fiecare dintre părinţi/reprezentantul legal sau adeverinţă privind perioada concediului de creştere şi îngrijire a copilului, pentru tipul de program prelungit, respectiv pentru înscrierea în învăţământul antepreşcolar;
d) alte documente doveditoare care fac obiectul criteriilor generale sau specifice de înscriere şi care sunt analizate în timpul procesului de înscriere.
 (7) La dosarul de înscriere se adaugă, la începutul anului şcolar, următoarele documente:
 a) adeverinţă de la medicul de familie în care se menţionează că respectivul copil este sănătos clinic; adeverinţa este necesară în prima zi de prezentare a copilului în unitatea de învăţământ;
 b) avizul epidemiologic/dovada de vaccinare întocmit(ă) conform prevederilor elaborate de Ministerul Sănătăţii, cu privire la intrarea copilului în colectivitate, eliberat(ă) de medicul de familie al copilului înainte de a începe frecventarea unităţii.
Articolul 17
 (3) Părinţii divorţaţi depun la înscriere dovada modului în care se exercită autoritatea părintească şi la care dintre ei a fost stabilită locuinţa minorului. Această dovadă este solicitată şi în cazul înscrierii copilului în cadrul serviciului de educaţie timpurie complementar. Dacă există custodie comună, celălalt părinte trebuie să completeze o declaraţie cu privire la acordul privind înscrierea la unitatea respectivă.

Articolul 18
(1) Inspectoratele şcolare şi unităţile de învăţământ informează părinţii prin afişare la avizier şi postare pe site-urile instituţiilor, după caz, cu privire la faptul că Sistemul informatic integrat al învăţământului din România (SIIIR - https://www.siiir.edu.ro/siiir/) nu permite înscrierea la mai multe unităţi de învăţământ.
Articolul 19
(1) După încheierea perioadei de completare şi validare a cererilor-tip de înscriere, cuprinderea copiilor antepreşcolari şi preşcolari în unităţi de învăţământ se face în trei etape succesive (conform calendarului). 
(6)  Lista copiilor admişi se afişează la fiecare unitate de învăţământ, conform calendarului înscrierii copiilor în unităţi de învăţământ preuniversitar cu grupe de nivel preşcolar şi/sau antepreşcolar şi în servicii de educaţie timpurie complementare, şi conţine numele şi prenumele acestora.
Articolul 16
(8)... programul de lucru al comisiei în schimburi, atât în program de dimineaţă, cât şi de după-amiază, în intervalul orar 8.00-18.00 (luni-joi), respectiv 8.00-16.00 (vineri), pentru a sprijini participarea părinţilor la procedurile de completare/validare a cererilor-tip de înscriere.


Algoritm de implementare a Metodologie
· Depunerea cererii-tip de înscriere și a documentelor justificative se va realiza direct la unitatea de învățământ- prima opțiune exprimată din cele 3- vezi Programul de înscriere
· Actele se depun în ordine menționată la articolul 16 alin 6), într-un dosar plic (inscripționat cu numele complet al copilului, inițiala tatălui, data nașterii, numărul de telefon al unuia dintre părinți)
· Obligatoriu părinții divorțați depun la înscriere dovada modului în care se exercită autoritatea părintească și la care dintre ei a fost stabilită locuința minorului. Dacă există custodie comună, celălalt părinte trebuie să completeze o declarație cu privire la acordul privind înscrierea în unitatea respectivă
· Verificarea și validarea datelor introduce se va face în prezența părintelui/ reprezentantului legal și a cel puțin unui membru din comisia de înscriere și distribuire, în timpul programului de înscriere.
· Departajarea:
· Se selectează toți copiii care împlinesc 2 ani până la 31 decembrie 2025 și ai căror ambii părinți lucrează începând cu cel târziu 1 octombrie 2025 pentru nivel antepreșcolar
· copilul are vârsta de 4 sau 5 ani împliniţi la data de 1 septembrie 2025 ai căror ambii părinți lucrează (pentru program prelungit) nivel preșcolar
· La un număr egal de criterii îndeplinite, departajarea se face în ordinea descrescătoare vârstei.
· Clarificăria supra criteriilor
Familie monoparentală- desemnează familia formată din persoana singură și copilul/copiii aflați în întreținere (nu beneficiază de custodie comună), în vârstă de până la 18 ani, sau până la 26 de ani pentru cei care urmează o formă de învățământ- cursuri de zi, organizată potrivit legii, și care locuiesc și gospodăresc împreună.
· Documente medicale ce trebuie prezentate la intrarea copilului în colectivitate, sunt următoarele:
· Adeverință de la medicul de familie în care se menționează că respectivul copil este clinic sănătos; adeverința este necesară în prima zi de prezentare a copilului în unitatea de învățământ 
· Avizul epidemiologic/dovada de vaccinare, întocmit(ă) conform prevederilor elaborate de Ministerul Sănătății, cu privire la intrarea copilului în colectivitate, eliberat(ă) de medicul de familie al copilului  cu maximum 5 zile înainte de a începe frecventarea grădinței.
· După 30 de zile de la intrarea în colectivitate, părinții care au depus la dosar doar adeverință de reîntoarcere la locul de muncă, depun extras REVISAL. În caz contrar, se reziliază contractual educational al copilului.

· Etapa de reînscriere: 19-23 mai 2025
           Afișarea rezultatului și a numărului de locuri libere după finalizarea etapei de reînscrieri: 23 mai 2025
· Etapa I de înscriere: 23 mai – 12 iunie 2025, conform Calendarului
	Colectare cereri la unitățile de învățământ: 26 mai-30 mai 2025
Afișarea rezultatului și a numărului de locuri libere rămase după etapa I de înscriere: 13 iunie 2025
· Etapa II de înscriere: 16 iunie – 04 iulie 2025, conform Calendarului
Colectare cereri la unitățile de învățământ: 16 iunie-20 iunie 2025
            Afișarea rezultatului și a numărului de locuri libere rămase după etapa II de înscriere: 07 iulie 2025
· Etapa de ajustări: 18-28 august 2025



Director, 
Prof. Bunea Lubiana

